
ROMÂNIA								           Anexa nr. 2 la H.C.L. 
JUDEŢUL IAŞI							           Nr. 43/22.04.2021
CONSILIUL LOCAL AL COMUNEI SCÂNTEIA
	
Nr. înregistrare. ………/……………

CONTRACT DE SERVICII

Capitolul 1. PĂRȚILE CONTRACTULUI
Art. 1.1. [bookmark: _Ref1837700]BENEFICIAR: ……………...................................................……, cu domiciliul/sediul în ……............................................…..........……, CIF/CUI/CNP ….....……….........................…, înregistrată la Registrul Comerțului sub nr. ……......……........….., capital social ………, cont bancar nr. ….........................…….., deschis la …...........................…….., tel. …....……., fax ……….........…, reprezentată prin …...........................….......……, în calitate de ........………….,
şi
Art. 1.2. [bookmark: _Ref1837702]PRESTATOR: Comuna Scânteia, județul Iași, cu sediul în satul Scânteia, CF 4540313 cont nr. RO50TREZ24A740502200109X deschis la Trezoreria Municipiului Iași tel. 0232 229260 fax 0232 229260, E-mail viceprimar@comunascanteia.ro , reprezentată prin Mihai DARABANĂ în calitate de Primar,

Au convenit să încheie prezentul contract de servicii (denumit în continuare Contractul), în următoare condiții:

Capitolul 2. OBIECTUL CONTRACTULUI
Art. 2.1. [bookmark: _Ref1764914]Prestatorul va presta,la solicitarea Beneficiarului,următoarele tipuri de servicii:
2.1.1. [bookmark: _Ref1766605]Servicii de colectare și transport a gunoiului de grajddeținut de Beneficiar. Colectarea și transportul gunoiului de grajd se realizează, la solicitarea Beneficiarului, cu utilajele aflate în dotarea Prestatorului. Gunoiul de grajd colectat va fi transportat la platforma de depozitare operată de Prestator.
2.1.2. [bookmark: _Ref1767015]Servicii de depozitare a gunoiului de grajd, predat de Beneficiar, în vederea transformării acestuia în compost:
a) depozitarea gunoiului de grajd, predat de Beneficiar, se realizează pe platforma operată de Prestator, situată pe raza Comunei Scânteia, județul Iași;
b) serviciile prevăzute la prezentul punct se prestează cu respectarea Regulamentului de funcționare a platformei de depozitare a gunoiului de grajd, aprobat prin Hotărârea nr. 43/22.04.2021 a Consiliul Local al Comunei Scânteia, județul Iași (denumit în continuare Regulamentul de funcționare a platformei de depozitare a gunoiului de grajd); 
c) [bookmark: _Ref1767213]compostul obținut prin transformarea gunoiului de grajd urmează să fie predat, de către Prestator, Beneficiarului. Cantitatea de compost predată Beneficiarului va reprezenta 75% din cantitatea de gunoi de grajd predată Prestatorului, diferența de cantitate fiind aferentă pierderilor tehnologice și procesului de compostare;
d) [bookmark: _Ref1767214]predarea compostului, de către Prestator, se va realiza la solicitarea Beneficiarului, cu respectarea următoarele termene:
d.1) nu mai devreme de … luni de la predarea gunoiului de grajd (perioadă minimă necesară procesului de compostare);
d.2) [bookmark: _Ref1832544]nu mai târziu de … luni de la predarea gunoiului de grajd.
2.1.3. [bookmark: _Ref1767022]Servicii de împrăștiere a compostului. Serviciile de împrăștiere a compostului se prestează, la solicitarea Beneficiarului, cu utilajele aflate în dotarea Prestatorului.
Art. 2.2. Beneficiarul are dreptul de a solicita Prestatorului să presteze unul sau mai multe dintre serviciile menționate la Art. 2.1.

Capitolul 3. DURATA CONTRACTULUI
Art. 3.1. Durata Contractului este de 12 luni de la data intrării sale în vigoare.
Art. 3.2. Contractul se prelungește, în mod automat, pentru noi perioade de 12 luni, cu excepția cazului în care o parte a notificat celeilalte părți intenția de a nu mai prelungi Contractul.

Capitolul 4. TAXELE SPECIALE(capitolul nu este obligatoriu, decizia de impunere a unor taxe trebuie să fie luată de Consiliu Local)
Art. 4.1. [bookmark: _Ref1833039](1) Taxele speciale datorate de Beneficiar, pentru serviciile prestate de Prestator, sunt stabilite prin Hotărârea nr. …/……… a Consiliului Local al ………. și se diferențiază în funcție de serviciile prestate, după cum urmează:
a) [bookmark: _Ref1838790]pentru serviciile menționate la pct. 2.1.1 - …. lei/oră sau lei/deplasare sau lei/tonă;
b) pentru serviciile menționate la pct. 2.1.2 - …. lei/tonă;
c) pentru serviciile menționate la pct. 2.1.3 - …. lei/oră sau lei/deplasare sau lei/tonă.
(2) Taxele speciale pentru serviciile ce fac obiectul Contractului pot fi modificate prin hotărârea Consiliului Local, Prestatorul având obligația de a notifica Beneficiarului noul cuantum al taxelor speciale. De la data transmiterii notificării, taxele speciale menționate la alin. (1) sunt înlocuite, de drept, cu taxele speciale adoptate prin noua hotărâre a Consiliului Local. În această situație, Beneficiarul poate uza de dreptul de denunțare unilaterală a Contractului, prevăzut la Art. 12.1 lit. c).
Art. 4.2. Beneficiarul efectuează plata taxei specialepentru fiecare dintre serviciile prestate de Prestator, după cum urmează:
a) pentru serviciile menționate la pct. 2.1.1 - în termen de maxim …… zile de la data semnării procesului-verbal de predare-primire a gunoiului de grajd;
b) pentru serviciile menționate la pct. 2.1.2 - în termen de maxim …… zile de la data semnării procesului-verbal de predare-primire a gunoiului de grajd[footnoteRef:2]; [2: În situația în care gunoiul de grajd a fost colectat și transportat cu utilajele Prestatorului, termenul menționat curge de la data procesului-verbal, încheiat cu ocazia prestării serviciilor de colectare și transport a gunoiului de grajd. În situația în care Beneficiarul asigură, cu mijloace proprii sau cu mijloace contractate de la terțe părți, transportul gunoiului de grajd la platforma de depozitare, operată de Prestator, atunci termenul menționat curge de la data procesului-verbal de predare-primire, încheiat cu ocazia depozitării gunoiului la platformă.] 

c) pentru serviciile menționate la pct. 2.1.3 - …. în termen de maxim …… zile de la data semnării procesului-verbal de recepție a serviciilor de împrăștiere a compostului.
Art. 4.3. (1) În cazul în care Beneficiarul transferă Prestatorului dreptul de proprietate asupra gunoiului de grajd (și, implicit, asupra compostului ce urmează să fie obținut din acesta), atunci contravaloarea serviciilor de colectare și transport a gunoiului de grajd și, după caz, de depozitare a acestuia, prestate/ce vor fi prestate de Prestator, se compensează cu valoarea gunoiului de grajdpredat (și, implicit, a compostului ce urmează să fie obținut din acesta). 
(2) În această situație, clauzele de la pct. 2.1.2 lit. c) și d) devin inaplicabile.
(3) În cazul în care, după descărcarea gunoiului de grajd colectat conform alin. (1), Prestatorul constată contaminarea acestuia cu alte deșeuri, are dreptul:
a) fie de a separa, pe propriile speze, gunoiul de grajd de celelalte deșeuri (acestea din urmă se predau, conform reglementărilor aplicabile, operatorului de salubrizare);
b) fie de a reîncărca întreaga cantitate de gunoi de grajd contaminat și de a o returna Beneficiarului; prin excepție de la prevederile alin. (1), Beneficiarul are obligația de a achita Prestatorului atât contravaloareaserviciilor de colectare și transport de la adresa Beneficiarului la platforma de depozitare, cât și contravaloarea serviciilor de colectare și transport a gunoiului de grajd de la platforma de depozitare la adresa Beneficiarului, conform taxei speciale stabilite pentru serviciile menționate lapct. 2.1.1din Contract.

Capitolul 5. DREPTUL DE PROPRIETATE ASUPRA GUNOIULUI DE GRAJD ȘI ASUPRA COMPOSTULUI
Art. 5.1. (1) În situația în care dreptul de proprietate asupra gunoiului de grajd nu este transferat Prestatorului, printr-un acord expres al Beneficiarului, consemnat prin procesul-verbal de predare-primire, respectivul gunoi de grajd rămâne în proprietatea Beneficiarului. 
(2) În situația prevăzută la alin. (1), la finalul perioadei de compostare, în contul gunoiului de grajd primit de la Beneficiar, Prestatorul are obligația de a preda Beneficiarului compostul rezultat în urma transformării gunoiului de grajd; prin predarea compostului, Prestatorul este liberat de orice răspundere sau obligație decurgând din depozitarea gunoiului de grajd.
(3) Cantitatea de compost, pe care Prestatorul are obligația de a o preda Beneficiarului, se calculează prin aplicarea, la cantitatea de gunoi de grajd consemnată în procesul-verbal de predare-primire, a procentului prevăzut la pct. 2.1.2 lit. c) din Contract.
Art. 5.2. În situația în care dreptul de proprietate asupra gunoiului de grajd este transferat Prestatorului, printr-un acord expres al Beneficiarului, consemnat prin procesul-verbal de predare-primire, Beneficiarul renunță la orice pretenție asupra gunoiului de grajd și asupra compostului ce urmează să fie obținut din acesta.
Art. 5.3. (1) Dreptul de proprietate asupra compostului se poate transfera, de la Beneficiar, la Prestator, ca sancțiune pentru nerespectarea obligației prevăzute la pct. 2.1.2 lit. d)sublit. d.2) din Contract. 
(2) La expirarea termenului maxim prevăzut pct. 2.1.2 lit. d) sublit. d.2), în situația în care Beneficiarul nu a întreprins demersurile necesare pentru preluarea compostului, cantitatea de compost, la care este îndreptățit Beneficiarul, trece, de plin drept, fără punerea în întârziere și fără îndeplinirea niciunei formalități suplimentare, în proprietatea Prestatorului.
(3) În situația prevăzută la prezentul articol, Beneficiarul nu poate pretinde Prestatorului nicio despăgubire pentru compostul, la care era îndreptățit în urma predării gunoiului de grad; prin nerespectarea, de către Beneficiar, a obligației prevăzute la pct. 2.1.2 lit. d) sublit. d.2) din Contract, Prestatorul este considerat liberat de orice răspundere sau obligație decurgând din depozitarea gunoiului de grajd (inclusiv în ceea ce privește obligația de predare către Beneficiar a compostului rezultat în urma transformării gunoiului de grajd predat Prestatorului).

Capitolul 6. OBLIGAȚIILE PRESTATORULUI
Art. 6.1. Prestatorul are, în temeiul Contractului, următoarele obligații:
6.1.1. Să presteze serviciile menționate la Art. 2.1 din Contract, pe baza solicitărilor transmise de Beneficiar.
6.1.2. Să folosească utilaje în stare corespunzătoare de funcționare pentru prestarea serviciilor ce fac obiectul Contractului.
6.1.3. Să presteze serviciile ce fac obeiectul Contractului cu respectarea regulilor referitoare la curățenia și salubrizarea localităților; Prestatorul răspunde pentru manipularea corespunzătoare a gunoiului de grajd, respectiv a compostului, având obligația să remedieze orice încălcare a regulilor referitoare la curățenia și salubrizarea localităților, produsă cu ocazia prestării serviciilor.
6.1.4. Să se asigure că deține toate autorizațiile și aprobările necesare pentru prestarea serviciilor menționate la Art. 2.1 din Contract.
6.1.5. Să întocmească procesele-verbale de predare-primire/recepție aferente serviciilor prestate și să le înainteze, spre semnare, Beneficiarului.
6.1.6. Să presteze serviciile menționate 2.1.2, cu respectarea Regulamentului de funcționare a platformei de depozitare a gunoiului de grajd.
6.1.7. Să emită factură fiscală pentru serviciile prestate.
6.1.8. Să înregistreze și să soluționeze reclamațiile referitoare la prestarea serviciilor ce fac obiectul Contractului.

Capitolul 7. OBLIGAȚIILE BENEFICIARULUI
Art. 7.1. Beneficiarul are, în temeiul Contractului, următoarele obligații:
7.1.1. [bookmark: _Ref1833485]Să predea Prestatorului numai gunoi de grajd asupra căruia deține dreptul de proprietate. În acest sens, prin semnarea procesului-verbal de predare-primire a gunoiului de grajd, Beneficiarul declară, în mod expres, că este proprietarul respectivului gunoi de grajd.
7.1.2. [bookmark: _Ref1833487]Să predea Prestatorului gunoiul de grajd necontaminat cu alte deșeuri. În situația în care gunoiul de grajd constată contaminarea cu alte deșeuri, Prestatorul are dreptul de a refuza preluarea gunoiului de grajd; în cazul în care contaminarea cu alte deșeuri a fost constatată după descărcarea gunoiului de grajd la platforma de depozitare, Prestatorul are dreptul:
· fie de a solicita Beneficiarului să separe celelalte deșeuri, care vor fi predate, conform reglementărilor aplicabile, operatorului de salubrizare, prin grija și pe spezele Beneficiarului;
· fie de a reîncărca întreaga cantitate de gunoi de grajd contaminat și de a o returna Beneficiarului; în această situație, în afara sumelor datorate pentru colectarea și transportul gunoiului de grajd de la adresa Beneficiarului la platforma de depozitare, Beneficiarul are obligația de a achita Prestatorului și contravaloarea serviciilor de colectare și transport a gunoiului de grajd de la platforma de depozitare la adresa Beneficiarului, conform taxei speciale menționatela Art. 4.1 lit. a) din Contract.
7.1.3. Să asigure accesul Prestatorului la locațiile la care a solicitat prestarea serviciilor menționate la pct. 2.1.1și 2.1.3 din Contract. În acest sens, prin transmiterea unei solicitări de prestare a serviciilor menționate la pct. 2.1.1 și 2.1.3 din Contract, Beneficiarul garantează că are un drept de utilizare/folosință a respectivelor locații și a căilor de acces la acestea (în condițiile în care respectivele căi de acces nu sunt publice) și transmite acel drept Prestatorului, în vederea prestării serviciilor solicitate.
7.1.4. În cazul solicitării privind prestarea serviciilor menționate 2.1.2, să respecte obligațiile ce îi revin, după caz, în baza Regulamentului de funcționare a platformei de depozitare a gunoiului de grajd.
7.1.5. Să plătească Prestatorului taxele speciale stabilite la Art. 4.1din Contract.

Capitolul 8. RĂSPUNDEREA PĂRȚILOR
Art. 8.1. Părțile se obligă reciproc la executarea întocmai şi la timp a obligațiilor contractuale. 
Art. 8.2. Pentru executarea cu întârziere a obligațiilor prevăzute în contract, părțile datorează penalități de întârziere în cuantum de 0,1% din valoarea obligației neexecutate pentru fiecare zi de întârziere de la scadență şi până la executarea efectivă a obligației. În acest caz partea prejudiciată poate solicita şi daune-interese, cu condiția dovedirii prejudiciului conform legii.
Art. 8.3. Valoarea penalităților poate depăşi valoarea sumei asupra căreia se calculează.
Art. 8.4. Prestatorul răspunde față de Beneficiar pentru calitatea serviciilor prestate și, după caz, pentru predarea compostului rezultat în urma transformării gunoiului de grajd primit de la Beneficiar.
Art. 8.5. Beneficiarul răspunde față de Prestator pentru plata taxelor speciale menționate la Art. 4.1din Contract.
Art. 8.6. Beneficiarul are obligația de a despăgubi pe Prestator pentru orice prejudiciu cauzat de nerespectarea obligațiilor prevăzute la pct. 7.1.1 și 7.1.2 din Contract.

Capitolul 9. FORȚA MAJORĂ
Art. 9.1. Forța majoră este constatată de o autoritate competentă.
Art. 9.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
Art. 9.3. Îndeplinirea Contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
Art. 9.4. Partea contractantă care invocă forța majoră are obligația de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor.
Art. 9.5. Dacă forța majoră acționează sau se estimează că va acționa o perioadă mai mare de 1 lună, fiecare parte va avea dreptul să notifice celeilalte părți încetarea de plin drept a Contractului, fără ca vreuna din părți să poată pretindă celeilalte daune-interese.

Capitolul 10. LITIGII
Art. 10.1. (1) Orice litigiu decurgând din sau referitor la Contract, inclusiv cele care privesc la validitatea, interpretarea, executarea sau încetarea lui vor fi soluționate pe cale amiabilă. 
(2) Dacă litigiile nu pot fi rezolvate pe cale amiabilă, acestea se soluționează de către instanțele judecătoreşti competente din România.
Art. 10.2. Legea materială şi procesuală aplicabilă prezentului contract este legea română.

Capitolul 11. CONFIDENȚIALITATE ŞI ETICĂ
Art. 11.1. O parte contractantă nu are dreptul, fără acordul scris al celeilalte părți:
a) de a face cunoscut Contractul sau orice prevedere a acestuia unei terțe părți, în afara acelor persoane implicate în îndeplinirea contractului;
b) de a utiliza informațiile şi documentele obținute sau la care are acces în perioada de derulare a Contractului, în alt scop decât acela de a-si îndeplini obligațiile contractuale.
Art. 11.2. Dezvăluirea oricărei informații față de persoanele implicate în îndeplinirea Contractului se va face confidențial şi se va extinde numai asupra acelor informații necesare în vederea îndeplinirii Contractului.
Art. 11.3. O parte contractantă va fi exonerată de răspunderea pentru dezvăluirea de informații referitoare la contract dacă:
a) informația era cunoscută părții contractante înainte ca ea sa fi fost primită de la cealaltă parte contractantă; sau
b) informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau
c) partea contractantă a fost obligată în mod legal să dezvăluie informația.

Capitolul 12. ÎNCETAREA CONTRACTULUI
Art. 12.1. [bookmark: _Ref3491872]Contractul încetează:
a) prin acordul părților; sau
b) la expirarea duratei Contractului, în situația în care o parte și-a notificat intenția de a nu mai prelungi Contractul;
c) [bookmark: _Ref3491879]prin denunțare unilaterală de către oricare dintre părți, cu acordarea unui preaviz de cel puțin 10 (zece) zile înainte de data la care încetarea urmează să-şi producă efectele.
Art. 12.2. ÎncetareaContractului nu va avea nici un efect asupra obligațiilor deja scadente între părțile contractante.

Capitolul 13. NOTIFICĂRI
Art. 13.1. În accepțiunea părților contractante, orice notificare adresată uneia din părți este valabil îndeplinită dacă va fi trimisă la datele oficiale de contact, menționate la Art. 1.1 și Art. 1.2 din Contract.
Art. 13.2. Notificările între părți se pot efectua prin scrisoare recomandată cu confirmare de primire, curierat, fax, e-mail etc. sau orice alt mijloc de comunicare care asigură transmiterea textului şi confirmarea transmiterii acestuia.
Art. 13.3. În cazul în care notificarea se face pe cale poştală ea va fi transmisă prin scrisoare recomandată cu confirmare de primire şi se consideră primită de destinatar la data menționată de oficiul poştal primitor pe această confirmare.
Art. 13.4. În cazul în care notificarea se face prin curierat, ea se consideră primită la data menționată pe recipisa eliberată de serviciul de curierat, reprezentând confirmarea de livrare/primire.
Art. 13.5. În cazul în care notificarea se transmite prin fax ea se consideră primită în prima zi lucrătoare după cea care a fost expediată şi există confirmare de primire.
Art. 13.6. Notificările verbale nu se iau în considerare de nici una dintre părți dacă nu sunt confirmate prin intermediul uneia din modalitățile prevăzute de alineatele precedente.

Capitolul 14. PREVEDERI FINALE
Art. 14.1. Prin semnarea Contractului părțile se obligă să respecte toate condițiile stipulate în acesta.
Art. 14.2. (1) Încheierea Contractului nu conferă garanția primirii-predării de gunoi de grajd;  cantitățile de gunoi de grajd efectiv livrate în vederea depozitării pe platformă sunt cele consemnate în procesele-verbale de predare-primire încheiate între Beneficiar și Prestator.
(2) Cantitatea de gunoi de grajd pentru care Beneficiarul trebuie să asigure depozitarea corespunzătoare se determină în funcție de categoria și numărul animalelor deținute, prin raportare la cantitățile specifice de generare a dejecțiilor (indicii de excreție), stabilite pentru fiecare categorie de animale, conform Codului de bune practici agricole pentru protecţia apelor împotriva poluării cu nitraţi din surse agricole.
(3) Cu respectarea dispozițiilor Codului de bune practici agricole pentru protecţia apelor împotriva poluării cu nitraţi din surse agricole, Beneficiarul are dreptul ca, prin mijloace proprii, să composteze și să împrăștie o parte din cantitatea de gunoi de grajd determinată conform alin. (2), pe terenul deținut/exploatat de către Beneficiar; cantitatea de gunoi de grajd, ce face obiectul prezentului alineat, se calculează, conform Codului de bune practici agricole pentru protecţia apelor împotriva poluării cu nitraţi din surse agricole, prin raportare la suprafața de teren deținută/exploatată de către Beneficiar. 
Art. 14.3. Modificarea Contractului se poate realiza doar prin act adițional însuşit de ambele părți.
Art. 14.4. Contractul a fost întocmit în 2 (două) exemplare originale, câte unul pentru fiecare parte semnatară.
Art. 14.5. Contractul intră în vigoare la data semnării acestuia de către ambele părți.

Semnat astăzi, …………….
[bookmark: _GoBack]

	BENEFICIAR,
	        PRESTATOR,

	……………………….
	Comuna Scânteia, județul Iași

	reprezentată prin
	reprezentată prin

	……………………….
	Mihai DARABANĂ

	……………………….
	             Primar

